中吕・满庭芳自悟
作者：刘时中
朝代：元

paragraphs: 花愁色胆，其中识破，就里曾参。
雨云情到底皆虚泛，可暂休贪。
撮艳处从今怕揽，闹篮中情愿妆憨。
这其间实心谈，一任傍人笑俺，再不将风月话儿谈。
狂踪怪胆，索一奉十，暮四朝三。
喜孜孜笑脸儿将人赚，就里虚耽。
白茫茫蓝桥水淹，黑洞洞袄庙云缄。
赤紧地他愚滥，情疏意淡，再不将风月担儿担。